laion/Wikipedia-Exotic huggingface dataset:
כיכר נתן מיליקובסקי

כיכר נתן מיליקובסקי היא כיכר בשכונת בית הכרם שבירושלים. הכיכר קרויה על שם הרב נתן מיליקובסקי (סבו של ראש ממשלת ישראל, בנימין נתניהו) שהיה רב ומחנך ציוני בארץ ובעולם. הכיכר ממוקמת בצומת הרחובות שדרות הרצל, רחוב שמואל בייט ורחוב יפה נוף ובמפגש השכונות בית הכרם, יפה נוף ומתחם הר הרצל. בצידה המערבי של הכיכר נמצאים בניין הנהלת יד שרה והכניסה הראשית אל בית הקברות הצבאי בהר הרצל ובצמוד אליו אתר הבנייה של היכל הזיכרון הלאומי. בצידה המזרחי נמצאים המרכז הרפואי שערי צדק וספורטק שכונת בית הכרם. בצפון הכיכר נמצאת תחנת הרכבת הקלה "יפה נוף", המשמשת את תושבי האזור ומבקרי בית החולים. בשנים הקרובות עתידה הכיכר להתרחב בעקבות החיבור של שדרות הרצל עם כביש 16 העתידי, שמתוכנן לחבר את הר הרצל ואת השכונות המערביות של ירושלים עם כביש מספר 1. בחניון בית החולים הסמוך לכיכר מתוכנן לקום מחלף בייט. אתר הבנייה של היכל הזיכרון הלאומי בניין הנהלת יד שרה המרכז הרפואי שערי צדק מחלף בנציון נתניהו - מחלף על שם בנו של מילקובסקי, שאף הוא הוקם בירושלים מדיה וקבצים בנושא כיכר נתן מיליקובסקי בוויקישיתוף ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
חרשים

חָרָשִׁים (בקמצים גדולים; ריבוי מן חָרָשׁ) הוא יישוב קהילתי בגליל, הצפוני מבין יישובי המועצה האזורית משגב, צפונית לכרמיאל, ליד פסגת הר שזור בגובה של כ-850 מ' ובסמוך לשמורת הטבע הר מירון. חרשים הוא המקום המיושב הרטוב ביותר בישראל. היישוב נוסד בשנת 1980 במסגרת תוכנית המצפים בגליל. היישוב נקרא על שם אתר ארכאולוגי סמוך, "תל חָרָשִׁים", שהיה יישוב עברי קדום בתקופת הברזל, ואשר תושביו נודעו כחרשי ברזל. חרשים הוא בין היישובים הבודדים בארץ בהם שימור הסביבה מיושם הלכה למעשה, ואופן ההשתלבות הסביבתית מהווה מקור השראה ליישובים אחרים. היישוב ממוקם בתוך יער האופייני להר הגבוה של הגליל העליון, ובו תצורות סלעים ונוף ייחודיות. היער מאופיין במגוון רב מאוד של צמחים ובעלי חיים. האהבה והכבוד הרב שרוחשים תושבי המקום, מוצאים ביטוי בהשתלבותו הייחודית של היישוב בסביבתו ובמזעור הפגיעה בחורש המקיף אותו ונמצא בתוכו. בשנת 2015 בוצע תכנון אסטרטגי לפיתוח מרוסן ומבוקר של היישוב ל-25 שנה - עד לשנת 2040, במתווה של ישוב לדורות. בקרבת היישוב תצפיות נוף ושבילי הליכה בחורש. מסלול טיול פופולרי (המסומן במפת סימון השבילים של החברה להגנת הטבע) יוצא מחרשים ויורד על פני מצוק נחל פקיעין אל הכפר פקיעין. מזג האוויר בחרשים אופייני לאזור הרי הצפון והוא מתאפיין בטמפרטורות נמוכות יחסית ומשקעים מרובים. כמעט בכל חורף מתרחש אירוע שלג ובשל מיקומו הטופוגרפי, כמות המשקעים השנתית היא כ-1,000 מ"מ (אחד המקומות הגשומים ביותר בישראל). ביישוב ממוקמת תחנה של השירות המטאורולוגי הישראלי, שהחלה לפעול בשנת 1986. חרשים אקלים ים תיכוני חם (סיווג האקלים Köppen Csa). כל המשקעים מרוכזים בעונת החורף והקיץ יבש לחלוטין. הטמפרטורה השנתית הממוצעת בחרשים היא 16 מעלות צלזיוס. כמות המשקעים הרב שנתית עומד על בערך 986 מילימטרים. מדיה וקבצים בנושא חרשים בוויקישיתוף חרשים, באתר הרשות לפיתוח הגליל חרשים, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 דוד רטנר, בית ג'אן או מצפה חרשים - אצל מי יורד יותר גשם?, באתר הארץ, 7 בינואר 2005 ענבר שחר, ישובי מעלה יוסף פינה לתפארת על גבול הלבנון, מעריב, 3 בינואר 1988 "חרשים". השירות המטאורולוגי הישראלי.
הינוביים

הינוביים (שם מדעי: Hynobiidae) היא משפחה של בעלי זנב החיים באסיה והם קרובי משפחתם של סלמנדרות הענק - משפחת הדו-חיים הגדולים ביותר בעולם, ושייכים לאותה תת-סדרה - סלמנדרות ענק. כמעט חצי מהמינים במשפחה אנדמיים ליפן. השאר נפוצים ברחבי אסיה וכן בכמה מקומות ברוסיה האירופאית. בניגוד לסלמנדרות הענק, מינים אלה די קטנים ואורכם מגיע רק עד ל-25 ס"מ. סלמנדרות אלה הם בעלי זימים מפותחים העוזרים להם לנשום במים ולרובם הגדול אין בכלל ריאות או שהם פרימיטיביות מאוד. הם סופגים את כל החמצן הדרוש לה מהמים הקרירים בהם הם חיים. חלק מטילים בהשרצה ביצים לתוך המים, אותם הזכרים מפרים. אחרים משריצים את הצאצאים מבטנם לאחר שבקעו בתך בטן האם. כל בני המשפחה הם טורפים מובהקים, הניזונים מחסרי חוליות מימיים ומיצורים קטנים אחרים. משפחת הינוביים (Hynobiidae) סוג Iridotriton - נכחד סוג Liaoxitriton - נכחד סוג Protohynobius - נכחד סוג Onychodactylus סוג ומין יחיד סלמנדרת שאנגצנג חסונה (Pachyhynobius shangchengensis) סוג Salamandrella - בו המין סלמנדרה סיבירית תת-משפחת Hynobiinae סוג Hynobius סוג ומין יחיד סלמנדרה מרכז-סיבירית (Ranodon sibiricus) סוג Paradactylodon סוג Batrachuperus סוג Liua סוג Pseudohynobius מדיה וקבצים בנושא הינוביים בוויקישיתוף הינוביים, באתר ITIS (באנגלית) הינוביים, באתר NCBI (באנגלית) הינוביים, באתר Animal Diversity Web (באנגלית) הינוביים, באתר האנציקלופדיה של החיים (באנגלית) הינוביים, באתר GBIF (באנגלית)
עופרי מרום

עופרי מרום (נולדה ב-25 במאי 1966) היא ציירת ישראלית. עופרי מרום נולדה בקיבוץ חצור. למדה אמנות במכון אבני בשנים 1992–1994 והשתלמה בסטודיו של ציבי גבע בתל אביב בשנים 1997–1998. ציוריה הוצגו בתערוכות יחיד ובתערוכות קבוצתיות החל מ-1998. צילומי עבודותיה מתפרסמים לעיתים קרובות בגיליונות כתב העת "ביטאון שירה". ציוריה נמצאים באוספים ציבורים ופרטיים בישראל ומחוצה לה, בהם אוסף אורי ברנדס, אוסף אורן שץ, אוסף בנק לאומי, אוסף חיים שטנגר, אוסף יפעת גוריון, אוסף לוטן טייטלר, אוסף משפחת רוזנהיימר, אוסף עדה כרמי, אוסף עמי וגבי בראון, אוסף רלי ונורית לשם, אוסף מלון קרלטון תל אביב. מרום מתגוררת בכפר סבא ומציירת נופים מסביבתה העירונית. היא מרבה לצייר מבנים הנמצאים בשלבי בנייה, ומציירת שדות ועצים המופיעים בשולי דרכים או כחלק מן הנוף, זאת תוך שימוש בצבעי שמן על מצע קנבס או מזוניט. בנוסף לכך היא מציירת פריטים הלקוחים מעולם הטבע (ציפורים, דרדרים, וכדומה), בטכניקות שונות, ביניהן צבעי מים על נייר. 1998, הנחות יסוד, גלריה גבעת חביבה, גבעת חביבה 2000, חותם אישי, גלריה Start Art, תל אביב (אוצר: דב אור-נר) 2000, ציורים 1998–2000, גלריה עירונית, רעננה (אוצרת: אורנה פיכמן) 2002, עופרי מרום - ציורים, גלריה Start Art, תל אביב 2003, באופן קונסטרוקטיבי, גלריה שרה ארמן, תל אביב 2010, נוף מקומי, הגלריה הלבנה, קיבוץ חצור (אוצרת: נורית מלמד) 2012, יוצאת מן הקווים, גלריה מיקה, תל אביב 2017, סימני דרך, בית האמנים תל אביב (אוצר: ניר הרמט) 2017, טבע שני, תערוכה זוגית עם גוני חרלפ, גלריה אלפרד תל אביב (אוצרת: איילת השחר כהן) 2019, דרדרים, בית האמנים תל אביב (אוצרת: אירית לוין) 2008, נגד הזרם, חדר החביות ביקב אבידן, קיבוץ אייל 2008, צבע טרי 01 - חממת האמנים, מתחם קסטיאל, תל אביב 2008, דירה לדוגמה, גלריה החללית, תל אביב 2009, צבע טרי 02 - חממת האמנים, מתחם התחנה, תל אביב 2010, מחוץ לקופסה, Design Space, תל אביב 2010, Be My Guest, מלון דיאגילב לאמנות, תל אביב 2010, חומר כחומר, אגודת אמני כפר סבא, כפר סבא 2011, צבע טרי 04 - מתחם גלריה מיקה, גלריה מיקה, תל אביב 2013, אזור מפורז, גלריה מרכזית, תל אביב 2014, תערוכת הפתיחה, המשולש חלל לאמנות, תל אביב 2015, אשת חיל, מוזיאון פתח תקווה לאמנות, פתח תקווה 2015, 9 x קיר אמן, 5 מקום לאמנות, תל אביב 2015, מפגש פלוס, מוזיאון אילנה גור, יפו 2015, SummerTime, מקום לאמנות, תל אביב 2017, שיעור מולדת, הסדנה לאמנות, יבנה 2018, (מ)ציירת נוף, בית האמנים, תל אביב מדיה וקבצים בנושא עופרי מרום בוויקישיתוף דף הפייסבוק של עופרי מרום מידע לאספנים אודות עופרי מרום, באתר עסקי אמנות עופרי מרום, באתר TheMarker‏, 1 בינואר 2012
סירניים

סִּירֵנִיִּים (שם מדעי: Sirenidae) היא משפחה של בעלי זנב והיא המשפחה היחידה מתת-סדרת הסירנים (Sirenoidea). זו אחת הקבוצות הפרימיטיביות ביותר של הדו-חיים. משפחה זו כוללת מינים דמויי צלופח החיים רק במים, הם בעלי גפיים קדמיים קטנים וחסרי גפיים אחוריות. אורכם נע בין 25 ל-95 ס"מ. השלד של חלקם מורכב מסחוס והם בעלי זימים חיצוניים, גם אצל הבוגרים. תפוצתם בטבע היא בדרום מזרחה של ארצות הברית ובצפון מקסיקו. לסירנים אין שיניים והלסת שלהם מזכירה מקור, איתה הם שואבים במהירות טרף קטן. הם ניזונים מתולעים שונות, חסילונים, חלזונות קטנים ואצות. בתקופות יובש הם יכולים לעצור את נשימתם, להתחפר בבוץ ולחכות בתרדמה עד לבוא הגשמים והם יכולים לעלות ליבשה לשם כך ולהסתמך על ריאותיהם הקטנות. במשפחה זו ישנם 2 סוגים קיימים ו-4 מינים: משפחת סירניים (Sirenidae) סוג הברוזאורוס (Habrosaurus) - נכחד סוג Kababisha - נכחד סוג Noterpeton - נכחד סוג סירן ננסי (Pseudobranchus) מין סירן ננסי דרומי (Pseudobranchus axanthus) מין סירן ננסי צפוני (Pseudobranchus striatus) סוג סירן (Siren) מין סירן קטן (Siren intermedia) מין סירן גדול (Siren lacertina) מדיה וקבצים בנושא סירניים בוויקישיתוף סירניים, באתר ITIS (באנגלית) סירניים, באתר NCBI (באנגלית) סירניים, באתר האנציקלופדיה של החיים (באנגלית) סירניים, באתר GBIF (באנגלית) סירניים, באתר אנציקלופדיה בריטניקה (באנגלית) מילון בעלי חיים: נכר (תשל"ב), 1972, באתר האקדמיה ללשון העברית
סלמנדרות ענק

סלמנדרות ענק (שם מדעי: Cryptobranchoidea) היא על-משפחה של בעלי זנב המכילה את הדו-חיים הגדולים בעולם, כשהגדולה מכולם היא סלמנדרת ענק סינית (Andrias davidianus) היכולה להגיע לאורך 2 מטר. ישנן שתי משפחות בקבוצה, כשבעבר היו כמה משפחות נוספות שנכחדו. הן קרובות לתת-סדרת הסלמנדרות (Salamandroidea). בני הקבוצה חיים רק ברוסיה האירופית ובאסיה הצפונית עד ליפן - בה חיים רוב המינים, סין, טאיוואן ומין אחד סלמנדרת ענק אמריקאית חיה באמריקה הצפונית. מינים אלו מותאמים לחיים במים וניזונים מיצורים קטנים החיים בהם, כשמיני סלמנדרות הענק יכולות לטרוף דגים ואף יונקים ועופות מים קטנים. תת-סדרה סלמנדרת ענק (Cryptobranchoidea) משפחת סלמנדרות ענקיות (Cryptobranchidae) סוג סלמנדרת ענק (Andrias) סוג ומין יחיד סלמנדרת ענק אמריקאית (Cryptobranchus alleganiensis) משפחת הינוביים (Hynobiidae) סוג Onychodactylus סוג ומין יחיד סלמנדרת שאנגצנג חסונה (Pachyhynobius shangchengensis) סוג Salamandrella - בו המין סלמנדרה סיבירית סוג Hynobius סוג ומין יחיד סלמנדרה מרכז-סיבירית (Ranodon sibiricus) סוג Paradactylodon סוג Batrachuperus סוג Liua סוג Pseudohynobius מדיה וקבצים בנושא סלמנדרות ענק בוויקישיתוף סלמנדרות ענק, באתר NCBI (באנגלית)
מאכיירוצרטופס

מאכיירוצרטופס (שם מדעי: Machairoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-77 מיליון שנה לפני זמננו. פירוש השם הוא "פנים בעלי קרניים עם חרב מעוקלת" (machairis ביוונית זו חרב מעוקלת). הוא תואר וסווג מדעית ב-2016, ונתגלה ביוטה, ארצות הברית. המאכיירוצרטופס היה בעל עטרה שמשוליה בלטו בלטו שני דוקרנים ארוכים ומעוקלים, שהעניקו לו את שמו (הדוקרנים דומים לחרב מעוקלת, ביוונית machairis) ושם המין קרונוס הוא על שם הטיטאן מהמיתולוגיה היוונית שהדיח את אביו אורנוס באמצעות מגל או חרמש). קרני הגבה שלו היו בינוניות. קרן האף הייתה קצרה מאוד. המאובנים שנתגלו כוללים גולגולת חלקית בלבד, וקוטלגו כהולוטיפ UMNH VP 20550 שנמצא במוזיאון להיסטוריה של הטבע ביוטה. חלקי הגולגולת שנתגלו כוללים חלק מעצמות העטרה, כולל את הדוקרנים המעוקלים הארוכים שבלטו מחלקה המרכזי העליון, קרני הגבה, עצמות הלחיים המחודדות וקופסת המוח. מדיה וקבצים בנושא מאכיירוצרטופס בוויקישיתוף מאכיירוצרטופס, באתר האנציקלופדיה של החיים (באנגלית) Eric K. Lund, Patrick M. O’Connor, Mark A. Loewen and Zubair A. Jinnah (2016). "A New Centrosaurine Ceratopsid, Machairoceratops cronusi gen et sp. nov., from the Upper Sand Member of the Wahweap Formation (Middle Campanian), Southern Utah". PLoS ONE. 11 (5): e0154403. doi:10.1371/journal.pone.0154403.{{cite journal}}: תחזוקה - ציטוט: שימוש בפרמטר authors (link) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
מזכיר המדינה (פירושונים)

האם התכוונתם ל... מזכיר המדינה של ארצות הברית – הממונה על ענייני החוץ של ארצות הברית, העומד בראש מחלקת המדינה מזכיר המדינה (הממלכה המאוחדת) – תואר הניתן לשרים בקבינט ממשלת בריטניה מזכיר המדינה לענייני חוץ וחבר העמים – השר בממשלת בריטניה אשר אחראי על מדיניות החוץ של בריטניה ועל יחסיה עם מדינות חבר העמים הבריטי ועם הטריטוריות הבריטיות שמעבר לים מזכיר המדינה לענייני סקוטלנד – השר בממשלת בריטניה אשר אחראי לענייני סקוטלנד מזכיר המדינה (ממלכת אנגליה) – תפקיד היסטורי בכיר בממלכת אנגליה מהמאה ה-13 ועד המאה ה-17, אשר היה אחראי על ענייני החוץ וענייני הפנים מזכיר המדינה (מדינות ארצות הברית) – תפקיד בכיר בממשל של רוב מדינות ארצות הברית
IO.SYS

IO.SYS‏ הוא חלק בסיסי וחשוב במערכות ההפעלה MS-DOS ו־Windows 9x. הוא מכיל את מנהלי ההתקנים של החומרה המותקנים כברירת מחדל, וכן את תוכנית האתחול. באתחול מחשב, המקטע (Sector) הראשון של התקן האתחול, נטען לזיכרון המחשב, ומורץ שם. אם מדובר במקטע האתחול של DOS, המחשב טוען את שלושת המקטעים הראשונים של IO.SYS לזיכרון, ומעביר שליטה אל IO.SYS, אשר מבצע את השלבים הבאים: טוען את שאר החלקים שלו עצמו אל הזיכרון. מפעיל על פי תור את מנהלי ההתקנים המותקנים כברירת מחדל (לדוגמה: קונסול, אפיק טורי, דיסק, וכדומה) טוען את ליבת DOS וקורא לשגרת האתחול. הליבה מאוחסנת ב־MSDOS.SYS במערכת MS-DOS, וב־IO.SYS במערכת Windows 9x. בשלב זה ניתן לגשת לקבצים באופן רגיל. מעבד את הקובץ MSDOS.SYS ב־Windows 9x. מעבד את הקובץ CONFIG.SYS ב־MS-DOS 2.0 ומעלה, וב־Windows 9x. טוען את COMMAND.COM (או מעטפת מערכת הפעלה אחרת אם צוינה). מציג את ה־bootsplash (תצוגה גרפית בעת עליית וכיבוי מערכת הפעלה) ב־Windows 9x. אם LOGO.SYS קיים, הוא משמש את ה־bootsplash, אחרת המחשב משתמש ב־bootsplash שב־IO.SYS. במחשבי IBM PC DOS ו־DR DOS, מתבצע השימוש בקובץ IBMBIO.COM לאותה מטרה, והוא בתורו קורא לקובץ IBMDOS.COM. שתי הרשומות הראשונות של תיקיית השורש צריכות להיות מוקצות ל־IO.SYS ו־MSDOS.SYS, תוך שמירה על סדר הקבצים (IO.SYS ראשון, MSDOS.SYS שני). IO.SYS חייב להיות הקובץ הראשון בטבלת התיקיות של FAT בשביל קבצים. הקבצים IO.SYS ו־MSDOS.SYS חייבים להיות רציפים. למרות האמור לעיל, גרסה 3.3 מאפשרת ממקטע 4 ומעלה להתפצל, וגרסה 5.0 מאפשרת לשלושת המקטעים הראשונים של IO.SYS להיות ממוקמים בכל מקום (בתנאי שהם רציפים). COMMAND.COM יכול להיות מטופל ככל קובץ אחר. MSDOS.SYS COMMAND.COM IBMBIO.COM *MS-DOS Device Driver Names Cannot be Used As File Names – כולל את רשימת מנהלי ההתקנים הקיימים כברירת מחדל. SYS.COM Requirements in MS-DOS Versions 2.0-6.0 – כולל את הדרישות לטעינת IO.SYS. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
סלמאן

סלמאן הוא הגרסה הערבית לשם העברי "שלמה". האם התכוונתם ל... סלמאן, מלך ערב הסעודית סלמאן הפרסי – אחד מחברי הנביא מוחמד אברהם סלמאן – מוזיקאי ישראלי נופר סלמאן – מוזיקאית ישראלית סלמאן רושדי – סופר הודי-בריטי מוסלמי סלמאן קורשיד – פוליטיקאי הודי סלמאן מוצפי – רב ספרדי סלמאן זרקא – רופא דרוזי-ישראלי סלמאן אבו סיתה – מהדנס וגאוגרף פלסטיני סלמאן ח'אן – שחקן קולנוע הודי סלמאן חמוד פלאח – מייסד תנועת הצופים הדרוזים בישראל סלמאן נאטור – סופר דרוזי ישראלי סלמאן מצאלחה – משורר וסופר דרוזי ישראלי ג'בל סלמאן – הר בשומרון אישים ששמם הפרטי הוא סלמאן סולימאן
ברנוב

האם התכוונתם ל... ברנוב (פרובינציית לובלין) – כפר במחוז פולאווי שבפרובינציית לובלין בפולין ברנוב (פודקרפאטי) – עיירה במחוז טרנובז'ג שבפרובינציית פודקרפצקיה בפולין ברנוביץ'
סטפני סימור

סטפני מישל סימור (באנגלית: Stephanie Michelle Seymour; נולדה ב-23 ביולי 1968) היא דוגמנית אמריקאית. סימור נולדה בסן דייגו, קליפורניה כאמצעית מבין שלושה ילדים לאב יזם נדל"ן ואם מעצבת שיער. היא החלה את קריירת הדוגמנות שלה בגיל 16 כשהחלה לדגמן עבור עיתון מקומי וחנות כלבו. ב-1983, כאשר הייתה בת 15 היא עלתה לגמר בתחרות מראה השנה של עלית. במהלך שנות השמונים והתשעים היא הופיעה על גיליונות רבים של גיליון בגדי הים של ספורטס אילוסטרייטד ועל השער של ווג. סימור הייתה אחת הדוגמניות הבולטות של ויקטוריה'ס סיקרט ולקחה חלק בתצוגת האופנה של החברה. במרץ 1991 ושוב ובפברואר 1993 הצטלמה עבור פלייבוי. ב-1998 יצא הספר שכתבה "סודות היופי של סטפני סימור". ב-2006 הופיעה בקמפיין לחברת ההלבשה גאפ לצד ילדיה. בשנת 2000 השתתפה בסרטו של אד האריס "פולוק" בדמותה של הלן פרנקנטלר. בשנת 2002 התארחה בסדרת הטלוויזיה "חוק וסדר: כוונה פלילית" בפרק "Crazy" בתור שרה לינדסטורם. בגיל 16 היא החלה לצאת עם ג'ון קזבלנקס בן ה-42, מנהל סוכנות הדוגמנות עלית, שהיה באותה תקופה נשוי לדוגמנית ז'נט כריסטיאנסן. הזוג חי יחד לפני שסימור פירקה את הקשר. בשנים 1989 עד 1990 הייתה נשואה לגיטריסט טומי אנדרוז. הנישואין נכשלו אך הביאו להולדת בנה הראשון, דילן תומאס אנדרוז, שנולד בשנת 1990. באמצע 1991 היא נראתה עם אקסל רוז הסולן של להקת Guns N' Roses. על פי הדיווחים, הזוג היה מאורס, אולם הם נפרדו בפברואר 1993. באוגוסט 1993 תבע רוז את סימור בטענה שהיא תקפה אותו וגנבה תכשיטים בשווי של יותר מ-100,000 $. סימור טענה כי הוא פגע בה פיזית. סימור זימנה את ארין אוורלי, אשתו לשעבר של רוז, כדי להעיד שהיא גם עברה התעללות על ידיו. התביעה הוסדרה בסופו של דבר. זמן קצר לאחר הפרידה שלה עם רוז, סימור החלה לצאת עם המיליארדר פיטר ברנט, שהיה נשוי ואב לחמישה ילדים. ברנט הוא מו"ל, יזם נדל"ן ואספן אמנות. היא ילדה את בנם הראשון של הזוג (השני שלה), פיטר השני, בדצמבר 1993. סימור וברנט התחתנו ביולי 1995 בפריז. סימור ילדה את בנם השני, הארי, בשנת 1996 ואת בתם השלישית, לילי מרגרט, בשנת 2004. במרץ 2009 הגישה סימור בקשה לגירושין מברנט לאחר כמעט 14 שנות נישואים. הזוג התפייס בשנת 2010. מדיה וקבצים בנושא סטפני סימור בוויקישיתוף סטפני סימור, ברשת החברתית אינסטגרם ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הדיוויזיה החמישית

האם התכוונתם ל... הדיוויזיה החמישית (סוריה) – דיוויזיה משוריינת בצבא הסורי, המשתייכת לקורפוס הראשון ושוכנת באזור דרעא הדיוויזיה ההררית החמישית (ורמאכט) – דיוויזיית לוחמה הררית של הוורמאכט, שלחמה במלחמת העולם השנייה
טל-אל

טַל־אֵל הוא יישוב קהילתי בגליל, בתחומי המועצה האזורית משגב. זהו היישוב המערבי ביותר מבין יישובי המועצה האזורית. היישוב נמצא בסמוך לצומת אחיהוד, ונוסד בשנת 1980. היישוב הוקם על ידי 12 משפחות חלוצות – 10 מהן עלו מברית המועצות ו-2 משפחות ישראליות. כיום כולל היישוב כ-330 משפחות ויותר מ-1,000 תושבים. היישוב הוקם בראשיתו כמושב עובדים השייך לתנועת המושבים. מאחר שלא ניתן היה להשתית את היישוב על משקים חקלאיים בגלל מגבלות של קרקע חקלאית זמינה ומגבלת מכסות מים, שונה היעוד וכיום מוגדר הכפר כיישוב קהילתי. הוא רשום כאגודה שיתופית במסגרת "המרכז החקלאי". מקור השם בברכת משה, ספר דברים, פרק ל"ג, פסוקים כ"ד–כ"ח. טל-אל נמצא מעל ואדי יצהר, הנטוע כולו בכרמי זיתים אשר היו אחד מיסודות החקלאות הקדומה ואחד מהסמלים של השפע והעושר. טל פירושו שפע הניתן מידי שמים. בתחילת יולי 2022, הפגינו תושבים מול ביתה של השרה לאיכות הסביבה תמר זנדברג נגד הקמת בית מטבחיים גדול בסמוך ליישוב. כשלושה שבועות לאחר מכן הודיע משרד הכלכלה והתעשייה על סגירת התוכנית והפסקת קידום התכנון. טל-אל - האתר הרשמי של היישוב טל-אל טל אל באתר הרשות לפיתוח הגליל טל-אל, במרכז המידע לנגב ולגליל של תנועת אור טל-אל (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מערכת פורטל זהר.נט, תושבים ממשגב הפגינו נגד משחטת הענק שמתוכננת ליד טל-אל, באתר זהר.נט, ‏12 ליולי 2022 גיל דובריש, הישג למתנגדי המשחטה החדשה במשגב: התוכנית תיסגר, באתר זהר.נט, ‏24 ליולי 2022
לורנס קליין

לורנס רוברט קליין (באנגלית: Lawrence Klein;‏ 14 בספטמבר 1920 – 20 באוקטובר 2013) היה כלכלן יהודי-אמריקאי. עבור עבודתו ביצירת מודלים ממוחשבים לחיזוי מגמות כלכליות בתחום האקונומטריקה, אותה ביצע במחלקה לכלכלה של אוניברסיטת פנסילבניה, הוענק לו פרס נובל לכלכלה ב-1980, "עבור יצירת מודלים אקונומטריים ויישום שלהם לניתוח תנודות כלכליות ומדיניות כלכלית." בשל מאמציו, מודלים אלו הפכו נפוצים בקרב כלכלנים. פרופסור מרטין פלדשטיין מאוניברסיטת הרווארד אמר לוול סטריט ג'ורנל כי קליין "היה הראשון ליצור מודלים סטטיסטיים שהדגימו את הכלכלה הקיינסיאנית" כלים אלה עדיין בשימוש על ידי הבנק הפדרלי ובנקים מרכזיים אחרים. קליין נולד באומהה, נברסקה, להוריו בלאנש וליאו ביירון קליין. הוא המשיך את לימודיו בלוס אנג'לס סיטי קולג', שם הוא למד מתמטיקה; באוניברסיטת קליפורניה בברקלי, שם הוא החל לייצר מודלים ממוחשבים. קיבל תואר ראשון בכלכלה בשנת 1942; וקיבל את הדוקטורט בכלכלה במכון הטכנולוגי של מסצ'וסטס (MIT) בשנת 1944, כשהיה תלמיד הדוקטורט הראשון של פול סמואלסון. פרק זה לוקה בחסר. אנא תרמו לוויקיפדיה והשלימו אותו. ב-1959 זכה קליין במדליית ג'ון בייטס קלארק. קליין קיבל דוקטור לשם כבוד מאוניברסיטת בר-אילן בשנת 1994. על שמו של קליין ישנו רחוב בראשון לציון. Klein, Lawrence Robert (1970). An essay on the theory of economic prediction. Markham economics series (American ed.). Chicago: Markham Publishing Company. ISBN 0-8410-2005-1. Economic Fluctuations in the United States, 1921–41 (1950) An Econometric Model of the United States, 1929–52 (with AS Goldberger, 1955) The Keynesian Revolution (1947) ISBN 0-333-08131-5 The Wharton Econometric Forecasting Model (with MK Evans, 1967) A Textbook of Econometrics (1973) ISBN 0-13-912832-8 The Brookings Model (With Gary Fromm. 1975) Econometric Model Performance (1976) An Introduction to Econometric Forecasting and Forecasting Models (1980) ISBN 0-669-02896-7 Econometric Models As Guides for Decision Making (1982) ISBN 0-02-917430-9 The Economics of Supply and Demand 1983 Economics, Econometrics and The LINK (with M Dutta, 1995) ISBN 0-444-81787-5 China and India: Two Asian Economic Giants, Two Different Systems (2004). Article free downloadable at the journal Applied Econometrics and International Development http://www.usc.es/economet/aeid.htm מדיה וקבצים בנושא לורנס קליין בוויקישיתוף לורנס קליין, באתר פרס נובל (באנגלית) לורנס קליין, באתר פרויקט הגנאלוגיה במתמטיקה לורנס קליין, אנשי סגולה - יהודים זוכי פרס נובל, באתר בית התפוצות. לורנס קליין, באתר אנציקלופדיה בריטניקה (באנגלית) לורנס קליין, באתר "Find a Grave" (באנגלית) עתי"ם, בכירי הכלכלנים מבקרים את התכנית הכלכלית של בוש, באתר ynet, 11 בפברואר 2003 הדס מנור, ‏חתן פרס נובל לכלכלה, פרופ' לורנס קליין: קיימים היום תמריצים רבים להתאוששות הכלכלה בארה"ב, באתר גלובס, 22 באפריל 2004 סוכנויות הידיעות, ארה"ב: חתני פרס נובל קוראים להעלאת שכר המינימום, באתר ynet, 12 באוקטובר 2006 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
מוזיאון צ'ורום

מוזיאון צ'ורום (בטורקית: Çorum Müzesi) הוא מוזיאון לארכאולוגיה בעיר צ'ורום (אנ') במחוז הים השחור בטורקיה. המוזיאון הוקם ב-1968 ומציג ממצאים ארכאולוגיים שנמצאו באתרים אלג'הויוק, חתושה, אורטהקיי (אנ') (האתר של העיר ספינווה (Sapinuwa)), אסקיאפאר, פזארלי, קוסאריי ואלישרהויוק (Alişar Höyük). המבנה בו שוכן המוזיאון נבנה בשנת 1914 בסגנון אדריכלי של המאה ה-19. בתחילתו שימש כבית חולים, ובהמשך כבית ספר לחקלאות, בית ספר לרפואה, בית ספר לאמנות, בית ספר למסחר, אקדמיה למכונאות, ובית ספר תיכון. בשנת 1988 נפגע המבנה בעקבות שרפה. עבודות השיקום החלו בשנת 1989 במטרה להפוך אותו כמבנה למוזיאון. המבנה נפתח לקהל הרחב ב-11 במרץ 2003. מבנה זה שוכן כ-400 מטר ממזרח למבנה הקודם של המוזיאון שנבנה בשנת 1332. המוזיאון התחיל ב-1937 כיוזמה מקומית למחקר ואיסוף ממצאים שנמצאו באזור. אחד הגורמים החשובים שהביאו לעניין בנושא, הן החפירות הארכאולוגיות שאתר אלג'הויוק שנעשו על פי הוראתו של נשיא טורקיה אתאטורק. מוזיאון צ'ורום משמש כיחידה מינהלית הכוללת שני מוזאונים במרכז ושלושה נוספים במקומות אחרים הקשורים באתרים הארכאולוגים. המשך החפירות באלג'הויוק הגביר את הצורך בהקמת מוזיאון מקומי באתר, והוא נוסד ב-1940. בשנת 1966 נחנך "מוזיאון בואזקיי" באתר של העיר חתושש. ב-13 באוקטובר נחנך מוזיאון צ'ורום. גודלו של האוסף הוערך בשנת 1997 מעל 12,000 פריטים. האוסף מחולק לארבעה אזורי תצוגה. האולם הראשון והמסדרון כוללים ממצאים מהתקופות ההלניסטית, הרומית והביזנטית. התצוגה כוללת מטבעות, כלי קרמיקה, כלי בישום מזכוכית, צלמיות ופסלים, ספלי מנחה, אסטלות, סרקופגים, כותרות עמודים ותכשיטים. באולם השני מוצגים ממצאים מהתקופה החתית והפריגית: קנקנים גדולים, פכים, כורי התכה, דיסקים וחותמות. האולם השלישי והאולם הרביעי מכילים פריטים מהתקופה הסלג'וקית והעות'מאנית: שטיחים, תכשיטים, בגדים ואריגים, כלי נשק, חפצי עץ ומתכת. בחצר הגן מוצגים מזרקות ופסלי שוורים. מדיה וקבצים בנושא מוזיאון צ'ורום בוויקישיתוף אתר האינטרנט הרשמי של מוזיאון צ'ורום מוזיאון צ'ורום באתר משרד התיירות הטורקי
וורונז' (מכ"ם)

וורוֹנֶז' (ברוסית: Воронеж; נהגה וַארוֹנֶז` ולפעמים וַארוֹנֶשׁ) הוא מכ"ם המהווה את הדור הנוכחי של מערכות "התרעה מוקדמת" (Early warning) של רוסיה, המאפשרות ניטור בטווחים גדולים של המרחב האווירו-חללי להתרעה מפני התקפות על ידי טילים בליסטיים, גילוי ועקיבה אחר מטוסים ואובייקטים בחלל. המכ"ם הראשון נכנס לשלב מבצעי בשנת 2009 ומוקם בלקטוסי שליד סנקט פטרבורג. רוסיה הודיעה על תכנון להחליף את מערכות המכ"ם הקיימות במכ"מי וורונז' עד 2020. שמו הנפוץ של המכ"ם, הקרוי על שם הנהר וורונז', תואם את סדרת מערכות המכ"ם הקרויות על שמות נהרות. הדור הקודם של המכ"ם היה ידוע בתור דריאל (על שם מעבר דריאל), הוולגה (על שם נהר הוולגה) דווינה (על שם נהר הדווינה) והדור שלפניו – הדנייפר (על שם נהר הדנייפר) והדניסטר (על שם נהר הדניסטר). מכ"מי וורונז' מיוצרים באופן טרומי, ולכן הם זקוקים לזמן הקמה של חודשים (ולא שנים), והם צריכים פחות אנשי צוות מאשר הדורות הקודמים. הם גם מודולריים, כך שהמכ"ם יכול לפעול (לפחות באופן חלקי) גם בזמן שלא הושלמה בנייתו. רוסיה השתמשה בהשקת סדרת המכ"מים כדי להעלות את חששותיה לגבי מערכות אמריקאיות להגנה נגד טילים באירופה. בעת ההשקה של המכ"ם בקלינינגרד בנובמבר 2011 נשיא רוסיה דמיטרי מדבדב צוטט כאומר "אני מצפה כי צעד זה [השקת המכ"ם] ייראה על ידי השותפים שלנו כסימן הראשון של מוכנות מדינתנו לתת מענה הולם לאיומים אשר ההגנה מטילים מהווה עבור אסטרטגיית הכוחות הגרעיניים שלנו." מדיה וקבצים בנושא וורונז' בוויקישיתוף "Russia to put new radar on combat duty near Irkutsk in 2012". Podvig, Pavel (2011-11-29). Bogdanov, Konstantin (2011-11-29).